Citroën FAF

Το Citroën FAF ήταν ένα μικρό οικονομικό αυτοκίνητο που παρήχθη από τη γαλλική αυτοκινητοβιομηχανία Citroën, μεταξύ του 1977 και του 1981. Κατασκευαζόταν και επωλείτο σε πολλές αναπτυσσόμενες και τριτοκοσμικές χώρες, με κυριότερο στόχο τις αγορές της Αφρικής.

Κατασκευή 

Όπως συνέβη και με το παρόμοιο Citroën Méhari, το FAF βασίστηκε στο Citroën 2CV. Το ακρωνύμιο FAF σημαίνει στα γαλλικά Facile à Fabriquer και Facile à Financer, δηλαδή Εύκολο να κατασκευαστεί και Eύκολο να χρηματοδοτηθεί (προκειμένου να αποκτηθεί). Το αμάξωμα του FAF κατασκευαζόταν από φθηνές σε παραγωγή και τοποθέτηση επίπεδες μεταλλικές επιφάνειες, καταργώντας έτσι την ανάγκη για σύνθετες και ακριβές πρέσες. Εξωτερικά, φαινόταν σαν μια μεταλλική εκδοχή του Méhari, στο οποίο τα εξωτερικά πάνελ ήταν από πλαστικό.

Εκδοχές αμαξώματος 

Προσφερόταν σε 5-πορτο hatchback, 3-πορτο hatchback (που αναφερόταν τότε ως 3-πορτο station wagon), 3-πορτο van, 2-πορτο pick-up και τζιπ χωρίς πόρτες / open-top, το οποίο ωστόσο μπορούσε να παραγγελθεί με οροφή, μεταλλική ή συνθετική.

Αντίστοιχα μοντέλα 

Σχετικά παρόμοιες κατασκευές χαμηλού κόστους, ήταν το Yagan που κατασκευαζόταν στη Χιλή, το Baby-Brousse που κατασκευαζόταν στην Ακτή Ελεφαντοστού, καθώς και κάποιες ευρωπαϊκές κατασκευές, με σαφώς καλύτερη ποιότητα κατασκευής, όπως το VanClee στο Βέλγιο, το Namco Pony στην Ελλάδα και κάποιες άλλες που παρήχθησαν σε Ισπανία και Πορτογαλία. 

Συχνά θεωρείται λανθασμένα ότι βασίζονταν στο FAF, αλλά στην πραγματικότητα όλα τα προαναφερθέντα μοντέλα ήταν εκδοχές που προήλθαν κατευθείαν από το 2CV και όχι «έμμεσα» από το φθηνότερο παράγωγο FAF.

Ετήσια παραγωγή

Δείτε επίσης 
 Citroën 2CV
 Citroën Dyane
 Citroën Méhari
 Citroën NAMCO Pony
 Citroën Ami

Εξωτερικοί σύνδεσμοι 

 Αφιέρωμα στο Citroën FAF από το Citroënët (στα αγγλικά)
 Citroën Méhari και συγγενικά οχήματα (στα αγγλικά)

FAF
Γαλλικά αυτοκίνητα
Αυτοκίνητα πόλης